En ældre bilist har mistet livet i en ulykke i Nørre Vorupør tirsdag morgen. Ulykken er sket klokken 7.45, oplyser TV/Midt-Vest. Den 75-årige mand overholdt tilsyneladende ikke sin ubetingede vigepligt, da han kom kørende ad Vesterhavsgade og fortsatte ud på Kystvejen. Her blev køretøjet ramt af en anden personbil. Den anden bilist er blevet kørt til behandling på Thisted Sygehus. Midt på formiddagen har politiet ikke oplysninger om hans tilstand ud over, at han er kvæstet.

Referat:
En 75-årig mand mistede tirsdag morgen livet i en trafikulykke ved Nørre Vorupør.